2022 12 21
LT
Europos Sąjungos oficialusis leidinys
L 327/5
(24)
teikdama bet kokią ad hoc pagalbą, kuriai taikomas šis reglamentas, pagalbos gavėjui, kuris yra didelė įmonė, valstybė narė turėtų įsitikinti, kad ne tik laikomasi MVĮ taikomų su skatinamuoju poveikiu susijusių sąlygų, bet ir kad pagalbos gavėjas vidiniame dokumente išanalizavo remiamo projekto ar veiklos perspektyvumą tuo atveju, jei pagalba bus suteikta, ir tuo atveju, jei pagalba nebus suteikta.
Valstybė narė turėtų patikrinti, ar tame vidiniame dokumente patvirtinama, kad iš esmės padidėtų projekto arba veiklos aprėptis, taip pat bendra suma, kurią pagalbos gavėjas išleidžia vykdydamas remiamą projektą arba veiklą, arba kad iš esmės paspartėtų atitinkamo projekto arba veiklos užbaigimas.
Be to, skatinamąjį poveikį turėtų būti galima nustatyti remiantis tuo, kad be pagalbos toks investicinis projektas arba veikla nebūtų buvę įvykdyti atitinkamoje kaimo vietovėje;
(25)
automatinėms pagalbos, kurią sudaro mokesčių lengvatos, schemoms toliau turėtų būti taikoma speciali skatina­ mojo poveikio sąlyga dėl to, kad pagalba taikant tokias schemas yra teikiama automatiškai.
Tokia speciali sąlyga reiškia, kad tos pagalbos schemos turėjo būti patvirtintos prieš pradedant su remiamu projektu ar veikla susijusią veiklą ar darbus.
Tačiau ši sąlyga neturėtų būti taikoma paskesnėms fiskalinės pagalbos schemoms, jeigu veiklai jau buvo taikomos ankstesnės fiskalinės pagalbos, kurią sudaro mokesčių lengvatos, schemos.
Vertinant paskesnių pagalbos schemų skatinamąjį poveikį labai svarbus momentas, kuriuo mokestinė priemonė buvo pirmą kartą nustatyta pirminėje schemoje;
(26)
tinklui „Natura 2000“ (9) priskiriamų žemės ūkio paskirties teritorijų atžvilgiu siekiama pagerinti žemės ūkio sektoriuje veiklą vykdančių įmonių aplinkosaugos rezultatus ir našumą.
Skiriant pagalbą už hektarą turėtų būti laikomasi Sąjungos teisės aktų ir atitinkamų valstybių narių nacionalinės teisės aktų dėl aplinkos apsaugos, agrarinės aplinkosaugos ir klimato srities tikslų įgyvendinimo, įskaitant rūšių ir buveinių biologinės įvairovės būklės išsaugojimą, taip pat „Natura 2000“ teritorijų visuomeninės vertės didinimą;
(27)
jei žemės konsolidavimo pagalba, pagalba informavimo veiksmams, kuriais siekiama teikti informaciją neapi­ brėžtam pagalbos gavėjų skaičiui žemės ir miškų ūkio sektoriuose, pagalba, skirta žemės ūkio produktų pardavimo skatinimo leidiniams, kuriais siekiama didinti plačiosios visuomenės informuotumą apie tuos produk­ tus, leisti, pagalba gaivalinei nelaimei prilyginamų pavojingų meteorologinių reiškinių ir kitų pavojingų meteo­ rologinių reiškinių padarytai žalai atitaisyti, gyvūnų ligų ir augalų kenkėjų prevencijos, kontrolės ir likvidavimo arba išnaikinimo išlaidų ir tų gyvūnų ligų ar augalų kenkėjų padarytų nuostolių kompensavimo pagalba, kritusių gyvulių pašalinimo ir sunaikinimo išlaidų kompensavimo pagalba, pagalba saugomų gyvūnų padarytai žalai atitaisyti, išlaidų, patiriamų dėl sunkumų, susijusių su tinklo „Natura 2000“ teritorijomis, kompensavimo pagalba, pagalba moksliniams tyrimams, plėtrai ir inovacijoms, pagalba gaivalinių nelaimių padarytai žalai atitaisyti, pagalba investicijoms, kuriomis siekiama išsaugoti žemės ūkio valdoje ir miškuose esantį kultūros ir gamtos paveldą, pagalba miškams padarytai žalai likviduoti, pagalba medvilnės ir maisto produktų kokybės sistemose dalyvaujantiems ūkininkams, pagalba įmonėms, dalyvaujančioms BIVP ar EIP veiklos grupių projektuose arba gaunančioms iš jų naudos, atitinka šiame reglamente tokių kategorijų pagalbai nustatytas specialias sąlygas, jai neturėtų būti taikomas skatinamojo poveikio reikalavimas arba turėtų būti daroma prielaida, kad jai toks poveikis būdingas;
(28)
siekiant užtikrinti, kad pagalba būtų proporcinga ir neviršytų būtinos sumos, didžiausios pagalbos sumos, kai įmanoma, turėtų būti išreiškiamos pagalbos intensyvumu pagal nustatytas tinkamas finansuoti išlaidas.
Kai didžiausio pagalbos intensyvumo nustatyti neįmanoma, nes negalima nustatyti tinkamų finansuoti išlaidų, arba siekiant nedidelėms sumoms numatyti paprastesnes priemones, turėtų būti nustatytos didžiausios pagalbos sumos, išreikštos nominalia suma, kad būtų užtikrintas pagalbos priemonių proporcingumas.
Turėtų būti nustatytas toks pagalbos intensyvumas ir didžiausios pagalbos sumos, kad remiamame sektoriuje būtų kuo mažiau iškraipoma konkurencija ir kartu būtų tinkamai siekiama palengvinti pagalbos gavėjų ekonominės veiklos plėtrą žemės ūkio sektoriuje, kaimo vietovėse arba miškų ūkio sektoriuje.
Siekiant darnos su Sąjungos finansuojamomis kaimo plėtrai skirtomis intervencinėmis priemonėmis, viršutinės ribos turėtų būti suderintos su nustatytosiomis Regla­ mente (ES) 2021/2115, jei tai neprieštarauja valstybės pagalbos principams, taikomiems pagal SESV 107 straipsnio 3 dalies c punktą;
(29)
apskaičiuojant pagalbos intensyvumą, turėtų būti įtraukiamos tik tinkamos finansuoti išlaidos.
Pagal reglamentą išimtis neturėtų būti taikoma pagalbai, kuri viršija atitinkamą pagalbos intensyvumą dėl įtrauktų netinkamų finansuoti išlaidų.
Tinkamos finansuoti išlaidos turėtų būti nustatytos remiantis aiškiais, tiksliais ir naujausiais
(9) 1992 m. gegužės 21 d.
Tarybos direktyva 92/43/EEB dėl natūralių buveinių ir laukinės faunos bei floros apsaugos (OL L 206, 1992 7 22, p. 7).